钦定古今图书集成/理学汇编/字学典/第110卷 > 黄伯思
## 钦定古今图书集成/理学汇编/字学典/第110卷 > 黄伯思

按《宋史》本传：“黄伯思，字长睿，邵武人。元符三年进士。
高等，好古文奇字。洛下公卿家商、周、秦、汉彝器款识，
研究字画体制，悉能辨正是非，道其本末，遂以古文
名家。凡字书讨论备尽。初，淳化中，博求古法书，命待
诏王著续《正法帖》。伯思病其乖伪庞杂，考引载籍，咸
有依据，作《刊误》二卷。由是篆、隶、正行、草、章草、飞白皆”
至绝妙，得其尺牍者多藏弆。以修书恩升朝列，擢秘
书省校书郎，迁秘书郎，号云林子，别字霄宾。政和八
年卒。二子：诏、䚮、裒、伯思，平日议论题跋为《东观馀论》
三卷。

按《东观馀论》：“仆自弱龄喜篆法，初得岱宗秦刻及朝
那石章学之，后得岐鼓坛山字及三代彝器文识又
学之。仰其高古，惟是之师，而汉魏碑首印章，亦时寓
目下，此者未尝过而问焉。”

按《梁溪集》：“黄伯思文辞雅健，格高而思深。诗俊逸清
新，追古作者。尤精小学，凡字书讨论备尽，正、行、草隶
皆精绝。初仿颜柳，后乃规摹锺、王，笔势简远，有魏晋
风气。”